CELEX: 62013FN0108
Language: da
Date: 2013-10-28 00:00:00
Title: Sag F-108/13: Sag anlagt den 28. oktober 2013 — ZZ mod Rådet

25.1.2014   
            
            
               DA
            
            
               Den Europæiske Unions Tidende
            
            
               C 24/41
            
         Sag anlagt den 28. oktober 2013 — ZZ mod Rådet
   (Sag F-108/13)
   2014/C 24/77
   Processprog: fransk
   
      Parter
   
   
      Sagsøger: ZZ (ved advokaterne J.-N. Louis og D. Abreu Caldas)
   
      Sagsøgt: Rådet for Den Europæiske Union
   
      Søgsmålets genstand og beskrivelse af tvisten
   
   Påstand om annullation af sagsøgerens lønsedler for januar, februar og marts 2013, som blev udfærdiget i medfør af Rådets afgørelse af 20. december 2012, hvorved sidstnævnte afviste at vedtage Kommissionens forslag til forordning om tilpasning med virkning fra den 1. juli 2011 af vederlag og pensioner til tjenestemænd og øvrige ansatte ved Den Europæiske Union samt af justeringskoefficienterne for disse vederlag og pensioner.
   
      Sagsøgerens påstande
   
   
               —
            
            
               Annullation af sagsøgerens lønsedler, som er udfærdiget siden den 15. januar 2013.
            
         
               —
            
            
               Rådet tilpligtes at betale sagsøgeren de løntilgodehavender, han har haft ret til siden den 1. juli 2012, med tillæg af morarenter, der, fra forfaldsdatoen for de skyldige løntilgodehavender, beregnes på grundlag af den af Den Europæiske Centralbank fastsatte rentesats for de vigtigste refinansieringstransaktioner, forhøjet med 2 procentpoint.
            
         
               —
            
            
               Rådet tilpligtes at betale sagsøgeren en symbolsk erstatning på 1 EUR i erstatning for den ikke-økonomiske skade, der er lidt som følge af de gentagne tjenstlige fejl begået af Rådet og ansættelsesmyndigheden.
            
         
               —
            
            
               Rådet tilpligtes at betale sagens omkostninger.